laion/Wikipedia-Exotic huggingface dataset:
অজন্তা গুহাসমূহ

অজন্তা গুহাসমূহ (মারাঠি: अजिंठा लेणी, প্রতিবর্ণী. অ্যজিণ্ঠা লেণি) ভারতের মহারাষ্ট্রের ঔরঙ্গবাদ জেলার গভীর খাড়া গিরিখাতের পাথর কেটে খোদাই করা প্রায় ৩০টি গুহা-স্তম্ভ। এগুলো খ্রিষ্টপূর্ব দোসরা শতাব্দী থেকে খ্রিষ্টীয় সপ্তম শতাব্দীর মধ্যে নির্মিত হয়েছিল বলে ধারণা করা হয়। এগুলোতে পাওয়া ছবি ও ভাস্কর্য, তৎকালীন বৌদ্ধধর্মীয় শিল্পের উৎকৃষ্ট নিদর্শন। অজন্তার দেয়ালের চিত্রগুলিতে বুদ্ধের জীবনের বিভিন্ন পর্যায়ের কাহিনি বর্ণিত হয়েছে। ফ্রেস্কো ধাঁচের এই দেয়ালচিত্রগুলোর জীবন্তরূপ এবং এগুলো তে নানা রঙের সমৃদ্ধ ও সূক্ষ্ম প্রয়োগ এগুলোকে ভারতের বৌদ্ধ চিত্রশিল্পের সর্বোৎকৃষ্ট নিদর্শনে পরিণত করেছে। গুহাগুলো মহারাষ্ট্রের আওরঙ্গবাদ জেলার জলগাঁও রেলস্টেশনের কাছে, আজিন্তা বা অজন্তা গ্রামের প্রান্তে অবস্থিত (২০ ডিগ্রি ৩০ মিনিট উত্তর অক্ষাংশ এবং ৭৫ ডিগ্রি ৪০ মিনিট পূর্ব দ্রাঘিমাংশ)। ১৯৮৩ সাল থেকে এই স্থানটি একটি ইউনেস্কো ওয়ার্ল্ড হেরিটেজ সাইট। অজন্তাশৈলী ভারতে এবং অন্যত্র যথেষ্ট প্রভাব ফেলেছে, বিশেষ করে জাভাতে। সংশ্লিষ্ট দুই মিনার গোষ্ঠীর সঙ্গে,ভারতীয় ইতিহাসের দুই গুরুত্বপূর্ণ সময় জড়িয়ে আছে। সামগ্রিক অজন্তা গুহা, ভারতীয় শিল্পবিবর্তনের ব্যতিক্রমী সাক্ষ্য বহন করে, সেইসাথে বৌদ্ধসম্প্রদায়ের ভূমিকা নির্ধারণ করে, বুদ্ধিজীবী ও ধর্মীয় প্রেক্ষাগৃহগুলো, ভারতে গুপ্ত এবং তাদের তাৎক্ষণিক উত্তরাধিকারীর বিদ্যালয়গুলো ও অভ্যর্থনা কেন্দ্রগুলো।২৯টি গুহা প্রায় ২০০ খ্রিষ্টপূর্বাব্দে খনন শুরু করা হয়েছিল, কিন্তু তারা ইলোরার অণুকূলে ৬৫০ খ্রিষ্টাব্দে পরিত্যক্ত হয়। পাঁচটি গুহাতে মন্দিরগুলো ছিল এবং চব্বিশটি গুহাতে মঠ ছিল যেগুলো প্রায় ২০০ বৌদ্ধ সন্ন্যাসী ও শিল্পীদের দ্বারা অধিকৃত ছিল বলে মনে করা হয়। ১৮১৯ সালে একটি ব্রিটিশ বাঘশিকারের দল দ্বারা পুনরাবিষ্কৃত হবার আগে অবধি, অজন্তাগুহা ধীরে ধীরে বিস্মৃতিতে তলিয়ে গিয়েছিল। চীনা পরিব্রাজক হিউয়েন সাঙের ভ্রমণলিপিতে অজন্তার বর্ণনা আছে। গুহাগুলো দীর্ঘকাল অরণ্যের আড়ালে বিস্মৃত অবস্থায় পড়ে ছিল। উনিশ শতকে, ১৮১৯ সালে, এগুলো নতুন করে আবিষ্কৃত হয়। অজন্তা ও অদূরবর্তী ইলোরা ভারতের অন্যতম প্রধান পর্যটনকেন্দ্র। টিকেট অফিস থেকে তোলা গুহার বহির্দৃশ্য প্রথম গুহার বারান্দা Gopal, Madan (১৯৯০)। K.S. Gautam, সম্পাদক। India through the ages। Publication Division, Ministry of Information and Broadcasting, Government of India। পৃষ্ঠা 173।  The precise number varies according to whether or not some barely started excavations, such as cave 15A, are counted. The ASI say "In all, total 30 excavations were hewn out of rock which also include an unfinished one", UNESCO and Spink "about 30". The controversies over the end date of excavation is covered below. [১] ভারতীয় শিল্পকলা ও স্থাপত্য
ফারাজদাক

আল-ফারাজদাক (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম হাম্মাম বিন গালিব বিন সাসায়া বিন আদ-দারিমি আত-তামিমি,ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত। ৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন। তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘নাকাইদ’ কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন। আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত। তিনি তার সময়ের প্রধান কবিদের একজন ছিলেন। হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন। তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল: “তিনি তো সেই ব্যক্তি, যার পদচিহ্ন মরুভূমির বালুকণাও চিনে, এমনকি তাকে বায়তুল্লাহ, হিল্ল-হারামও চিনতে পারে।” তিনি ইরাকের বসরা শহরে ১১৪ হিজরিতে মৃত্যুবরণ করেন। "al-Farazdaq | Islamic poet" (ইংরেজি ভাষায়)। Encyclopedia Britannica। ২০১৭-০১-২৫।  "بوابة الشعراء - الفرزدق"। সংগ্রহের তারিখ ২০১৭-০১-২৫।  "The Great Revolutionary Shi'ite Poets || Imam Reza (A.S.) Network"। www.imamreza.net। ২০১০-০৬-১২ তারিখে মূল থেকে আর্কাইভ করা। সংগ্রহের তারিখ ২০১৭-০১-২৫।
নেকেড মোল ইঁদুর

ত্রুটি: কোন সংক্ষিপ্ত নির্দিষ্ট ছিল না এবং|msg= প্যারামিটার নির্ধারণ করা হয়নি। নেকেড মোল ইঁদুর একটি ইঁদুর, এরা মূলত পূর্ব আফ্রিকায় অবস্থিত। ইনসেক্টদের মত নেকেড মোল ইঁদুর একটি ইউসোস্যাল প্রাণী, অর্থাৎ এক্ষেত্রে বন্ধ্যা ইঁদুরসমূহ উৎপাদনক্ষম নারী ইঁদুরের অধীনে কাজ করে। রাণী ইঁদুরটি ফেরোমোন নির্গত করে এবং যখন অন্যান্য মেয়ে ইঁদুর সাধারণ টয়লেটে যায় তখন তারা এর প্রভাবে বন্ধ্যা হয় পড়ে।
মিগেল দি উনামুনো

মিগেল দি উনামুনো ই হুগো (ইংরেজি: Miguel de Unamuno y Jugo) (জন্ম: সেপ্টেম্বর ২৯, ১৮৬৪- মৃত্যু: ডিসেম্বর ৩১, ১৯৩৬) প্রখ্যাত স্পেনীয় সাহিত্যিক।
ব্রিংগিং আপ বেবি

ব্রিংগিং আপ বেবি (ইংরেজি: Bringing Up Baby) হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট। ১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে। ক্যারি গ্র্যান্ট - ডক্টর ডেভিড হাক্সলি (ওরফে মিস্টার বোন) ক্যাথরিন হেপবার্ন - সুজান ভেন্স মে রবসন - এলিজাবেথ চার্ল্টন র‍্যান্ডম চার্লস রাগলস - মেজর হোরেস অ্যাপলগেট ওয়াল্টার কাটলেট - কনস্ট্যাবল স্লোকাম ব্যারি ফিট্‌জেরাল্ড - অ্যালোয়সিয়াস গোগার্টি, মিসেস র‍্যান্ডমের মালি ফ্রিট্‌জ ফেল্ড - ডক্টর ফ্রিট্‌জ লেহম্যান, বিত্তবান মনস্তত্ত্ববিদ ভার্জিনিয়া ওয়াকার - অ্যালিস সোয়ালো, ডেভিডের বাগদত্তা জর্জ আরভিং - আলেকজান্ডার পিবডি, মিসেস র‍্যান্ডমের আইনজীবী লিওনা রবার্টস - হান্নাহ গোগার্টি, অ্যালোয়সিয়াসের স্ত্রী টালা বিরেল - মিসেস লেহমান জন কেলি - এলমার, কনস্ট্যাবল স্লোকামের সহকারী চলচ্চিত্রটি আমেরিকান ফিল্ম ইনস্টিটিউট থেকে নিম্নোক্ত স্বীকৃতিগুলো অর্জন করে: ১৯৯৮: এএফআইয়ের ১০০ বছর...১০০ চলচ্চিত্র – #৯৭ ২০০০: এএফআইয়ের ১০০ বছর...১০০ হাসি – #১৪ ২০০২: এএফআইয়ের ১০০ বছর...১০০ অনুভূতি – #৫১ ২০০৫: এএফআইয়ের ১০০ বছর...১০০ চলচ্চিত্রের উক্তি: ডক্টর ডেভিড হাক্সলি: "সুজান, বিষয়টি এমন নয় যে আমি তোমাকে পছন্দ করি না, কারণ নিঃসঙ্গতার সময় আমি তোমার প্রতি আকর্ষণ বোধ করি; কিন্তু আমার কোন নিঃসঙ্গ সময় নেই!" – মনোনীত ২০০৭: এএফআইয়ের ১০০ বছর...১০০ চলচ্চিত্র (১০ বার্ষিকী সংস্করণ) – #৮৮ ২০০৮: এএফআইয়ের ১০ সেরা ১০: মনোনীত: প্রণয়ধর্মী হাস্যরসাত্মক চলচ্চিত্র Hanson 1993, পৃ. 235। "AFI's 100 Years...100 Movies" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। সংগ্রহের তারিখ ২৩ মার্চ ২০১৮।  "AFI's 100 Years...100 Laughs" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। ২৪ জুন ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ মার্চ ২০১৮।  "AFI's 100 Years...100 Passions" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। সংগ্রহের তারিখ ২৩ মার্চ ২০১৮।  "AFI's 100 Years...100 Movie Quotes Nominees" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। ৬ জুলাই ২০১১ তারিখে মূল (PDF) থেকে আর্কাইভ করা। সংগ্রহের তারিখ ২৩ মার্চ ২০১৮।  "AFI's 100 Years...100 Movies (10th Anniversary Edition)" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। সংগ্রহের তারিখ ২৩ মার্চ ২০১৮।  "AFI's 10 Top 10 Nominees" (পিডিএফ) (ইংরেজি ভাষায়)। আমেরিকান ফিল্ম ইনস্টিটিউট। জুলাই ১৬, ২০১১ তারিখে মূল (PDF) থেকে আর্কাইভ করা। সংগ্রহের তারিখ ২৩ মার্চ ২০১৮।  অলমুভিতে ব্রিংগিং আপ বেবি (ইংরেজি) আমেরিকান ফিল্ম ইন্সটিটিউট ক্যাটালগে ব্রিংগিং আপ বেবি ইন্টারনেট মুভি ডেটাবেজে ব্রিংগিং আপ বেবি (ইংরেজি) টিসিএম চলচ্চিত্র ডেটাবেজে ব্রিংগিং আপ বেবি টেমপ্লেট:হাওয়ার্ড হক্‌স
শিয়ালদহ রেলওয়ে স্টেশন

শিয়ালদহ রেলওয়ে স্টেশন হল কলকাতা শহরের অন্যতম প্রধান রেলস্টেশন। শিয়ালদহ ভারতের ব্যস্ততম রেলস্টেশনগুলির একটি। এটি একটি গুরুত্বপূর্ণ শহরতলি রেল টার্মিনাল। কলকাতা মেট্রোর নির্মীয়মান দ্বিতীয় লাইনটি (ইস্ট-ওয়েস্ট মেট্রো) শিয়ালদহ স্টেশনের পাশ দিয়ে যাবে। শুধু শহরতলির ট্রেন ও যাত্রীসংখ্যা ধরলে এটি ভারতের ব্যাস্ততম। এ ছাড়া এখান থেকে দূরপাল্লার ট্রেন দেশের বিভিন্ন স্থানের সাথে যোগাযোগ করিয়ে দেয়, যেমন দিল্লি। শিয়ালদহ স্টেশন ১৮৬৯ খ্রীস্টাব্দে চালু হয়। এখান থেকে তৎকালীন পূর্ব বঙ্গীয় রেল বিভাগ এর আওতায় ছিল। দেশভাগ এর আগে দার্জিলিং মেল শিয়ালদহ হতে রাণাঘাট, গেদে-দর্শনা পথ ধরে বর্তমান বাংলাদেশ এর মধ্যে দিয়ে শিলিগুড়ি পৌঁছাত। ১৯৪৭ সালে দেশভাগ এর সময় পূর্ব বঙ্গীয় রেল এর শিয়ালদহ বিভাগ ভারতের পূর্ব রেল এর আওতা ভুক্ত হয় এবং অবশিষ্ট অংশ তদাতিনন্তন পূর্ব পাকিস্তান এর অন্তর্গত হয়। শিয়ালদহে তিনটি স্টেশন টার্মিনাল রয়েছে: শিয়ালদহ উত্তর, শিয়ালদহ মেইন এবং শিয়ালদহ সাউথ। উত্তর অংশ শিয়ালদহ উত্তর এবং শিয়ালদহ মেইন ভবনে রয়েছে। এতে ১৩ টি প্লাটফর্ম রয়েছে, যার মধ্যে ১ থেকে ৪ এবং ৪এ (শিয়ালদহ উত্তর), সিয়ালদাহ মেইন টার্মিনালে প্ল্যাটফর্ম ৫ থেকে ৯এ, ৯বি এবং ৯সি (শিয়ালদহ মেইন) রয়েছে। দক্ষিণ বিভাগ ৭ টি প্ল্যাটফর্ম (১০এ, ১০-১৪, ১৪এ) সহ শিয়ালদহ সাউথ টার্মিনাল রয়েছে। উত্তর ও দক্ষিণ বিভাগের ট্র্যাকগুলির পৃথক ভাবে রয়েছে। উত্তর ও দক্ষিণ অংশটি দুটি সংযোগ দ্বারা সংযুক্ত, একটি দমদম-মাঝেরহাট সংযোগ (জনপ্রিয় চক্ররেল) এবং অন্যটি বিধাননগর-পার্ক সার্কাস সংযোগ (বৃত্তাকার রেলের সম্প্রসারণ)। এই দু'টি সংযোগ শিয়ালদহ স্টেশনকে এড়িয়ে দুটি বিভাগের মধ্যে দ্রুত ভ্রমণের জন্য নির্মিত হয়েছিল। ১৫ এপ্রিল ২০১৯ সালে সোমবার বাংলা নববর্ষের প্রথম দিনে শিয়ালদহ স্টেশনে উদ্বোধন হল একটি ঝাঁ চকচকে এগজিকিউটিভ লাউঞ্জের। কাচের দেওয়ালে মোড়া বাতানুকূল লাউঞ্জে আরামদায়ক সোফা, আধুনিক শৌচাগার, এলসিডি টিভি, ওয়াইফাই, মৃদু বাজনার ব্যবস্থা ছাড়াও রয়েছে পছন্দসই খাদ্য এবং পানীয় বেছে নেওয়ার সুযোগ রয়েছে। স্টেশনের প্রবেশপথ থেকে স্বচ্ছ কাচের ক্যাপসুল লিফট ধরে পৌঁছনো যাবে আইআরসিটিসি-র ফুড প্লাজার ঠিক উপরের তলায় ওই লাউঞ্জে। একসঙ্গে ৫০ জনের বসার ব্যবস্থা রয়েছে সেখানে। রোজ ২৪ ঘণ্টাই খোলা থাকে লাউঞ্জটি। এখানে আসন সংরক্ষণ করতে গেলে ন্যূনতম দু’ঘণ্টার জন্য ১০০ টাকা ভাড়া দিতে হবে। ওই টাকা দিয়ে লাউঞ্জে আসন সংরক্ষণ করলে বিনামূল্যে চা-কফি এবং পানীয় জল মিলবে। দু’ঘণ্টার বেশি সময় কাটাতে চাইলে, প্রতি ঘণ্টার জন্য ৫০ টাকা করে দিতে হবে। কেউ ৫০০ টাকা বা তার চেয়ে বেশি মূল্যের খাবার কিনলে, তার ক্ষেত্রে প্রথম দু’ঘণ্টার জন্য ধার্য ১০০ টাকা ভাড়া মকুব করে দেওয়া হবে। জায়গাটি স্টেশনের টিকেটিং জ়োনের বাইরে হওয়ায় ওই লাউঞ্জে আসন সংরক্ষণ করার জন্য ট্রেনের টিকিট বা প্ল্যাটফর্ম টিকিট থাকা বাধ্যতামূলক নয়। শিয়ালদহ স্টেশনের বাইরের দৃশ্য শিয়ালদহ স্টেশনের প্ল্যাটফর্ম ১২২৫৯ শিয়ালদহ - নিউ দিল্লি দুরন্ত এক্সপ্রেস - প্ল্যাটফর্ম ৯বি থেকে প্রস্থান করছে শিয়ালদহের নিকটবর্তিতা The Rainbows of Kolkata। Lulu.com। পৃষ্ঠা 51–। আইএসবিএন 978-1-4092-3848-5। সংগ্রহের তারিখ ১ অক্টোবর ২০১২।  "Sealdah History"। irfca.org/। সংগ্রহের তারিখ ২২ আগস্ট ২০১২। [স্থায়ীভাবে অকার্যকর সংযোগ] Railway gazette international। Reed Business Pub.। ১৯৫৭। পৃষ্ঠা 182। সংগ্রহের তারিখ ১ অক্টোবর ২০১২।  "বাতানুকূল লাউঞ্জ খুলল শিয়ালদহে"। আনন্দবাজার পত্রিকা। ১৬ এপ্রিল ২০১৯। সংগ্রহের তারিখ ১৬ এপ্রিল ২০১৯।
আনন্দলোক

আনন্দলোক আনন্দ পাবলিশার্স কর্তৃক কলকাতা, ভারত থেকে প্রকাশিত একটি বাংলা চলচ্চিত্র সাময়িকী। এটি সাধারণত প্রতি মাসের ১৫ ও ৩০ তারিখে প্রকাশিত হয়। আনন্দলোক-এর যাত্রা শুরু হয় ২৫ জানুয়ারি, ১৯৭৫ খ্রিষ্টাব্দে। ফেমিনা গৃহশোভা "Anandalok (27 May 2017) Magazine Online| ABP Bangla Magazines | BongHaat.com"। bonghaat.com (ইংরেজি ভাষায়)। ২০১৮-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৩।  "Anandalok - 12th January, 2018"। www.magzter.com। সংগ্রহের তারিখ ২০১৮-০৩-০৩।  "Anandalok (Magazine)"। www.in.com। ২০১৩-০৬-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৩।  "ABP Corporate Website"। সংগ্রহের তারিখ ২০০৮-১১-২৭।  Anandalok
তত্ত্বাবধায়ক সরকার

তত্ত্বাবধায়ক সরকার হল এমন একটি অস্থায়ী অ্যাডহক (বিশেষ ও পূর্বপরিকল্পনাবিহীন) সরকার যা একটি নিয়মিত সরকার নির্বাচিত বা গঠিত না হওয়া পর্যন্ত একটি দেশের কিছু সরকারি দায়িত্ব ও কার্য সম্পাদন করে। নির্দিষ্ট অনুশীলনের উপর নির্ভর করে, এটি সাধারণত এলোমেলোভাবে নির্বাচিত বা সংসদের অনুমোদিত সদস্য বা বিদায়ী সদস্যদের নিয়ে থাকে, যতক্ষণ না তাদের বরখাস্ত করা হয়। প্রতিনিধিত্বশীল গণতন্ত্রে তত্ত্বাবধায়ক সরকারসমূহ সাধারণত তাদের কার্যে সীমিত থাকে, সত্যিকারের শাসন ও নতুন আইনের প্রস্তাব না করে শুধুমাত্র চলমান স্থিতাবস্থা বজায় রাখার জন্য কাজ করে। স্থায়ী সরকারের পরিবর্তে নির্বাচনকালীন সময়ে তত্ত্বাবধায়ক সরকারকে অস্থায়ীভাবে প্রতিস্থাপন করা হয়, কারণ উপরোক্ত কার্যাবলী অনুশীলন করার জন্য এই সরকারের কোন বৈধ ম্যান্ডেট (নির্বাচনী অনুমোদন) থাকে না। বাংলাদেশের তত্ত্বাবধায়ক সরকার
শেখ হাসিনা সেনানিবাস

শেখ হাসিনা সেনানিবাস হচ্ছে বাংলাদেশ সেনাবাহিনীর ৭ম পদাতিক ডিভিশন কার্যালয়ে অবস্থিত একটি পরিকল্পনাধীন সেনানিবাস। এটি বরিশাল বিভাগের অধীন পটুয়াখালী ও বরিশাল জেলার পায়রা নদীর উওর পাশে অবস্থিত (পায়রা সেতুর উওর পূর্ব-পশ্চিম পাশে)। এই সেনানিবাস এলাকা ১৫৩২ একর জুড়ে বিস্তৃত বরিশালের ১১০০একর বাকেরগঞ্জ,ভরপাশা,কানকী কৃষ্ণকাাঠি দুুুুুুুধালমৌ মৌজার। পটুুুুয়াখালীর ৪৩২ একর (নদী ভাঙ্গন জমি) লেবুখালী আলগী রামপুর মৌজার। বাংলাদেশ প্রতিরক্ষা মন্ত্রণালয়ের অধীনে এই প্রকল্পটি ২০২১ সালের জুন নাগাদ শেষ হবে। "শেখ হাসিনা সেনানিবাস" বাংলাদেশ সরকার কর্তৃক বাংলাদেশের সামরিক বাহিনীকে আধুনিকায়নের দীর্ঘমেয়াদী পরিকল্পনা "ফোর্সেস গোল ২০৩০"-এর অংশ হিসেবে প্রতিষ্ঠিত হয়। বাংলাদেশের সাবেক প্রধানমন্ত্রী শেখ হাসিনা ২০১৪ সালে এই প্রকল্পের সম্মতি দিয়েছিল। তিনি সর্বপ্রথম ১৬ই জানুয়ারী ২০১৫ সালে বাংলাদেশ সশস্ত্র বাহিনীর একটি শীতকালীন মহড়ায় এটির ঘোষণা দেন। ১৪ নভেম্বর ২০১৭ সালে জাতীয় অর্থনৈতিক পরিষদের নির্বাহী কমিটি "শেখ হাসিনা সেনানিবাসের প্রতিষ্ঠা’’ বরিশাল" নামক প্রকল্পের অনুমোদন দেয়। এই সেনানিবাস স্থাপনে ব্যয় ধরা হয় প্রায় ১,৬৯৯ কোটি টাকা। ৮ ফেব্রুয়ারি ২০১৮ সালে সাবেক প্রধানমন্ত্রী শেখ হাসিনা বরিশাল জেলায় এই সেনানিবাসের উদ্বোধন করেছিলেন। "শেখ হাসিনা কর্তৃক সেনানিবাস উদ্বোধন..।"। www.ispr.gov.bd (ইংরেজি ভাষায়)। সংগ্রহের তারিখ ২০১৮-০২-১৭।  "Ecnec approves Tk 1,699cr Sheikh Hasina Cantonment project | Dhaka Tribune"। www.dhakatribune.com (ইংরেজি ভাষায়)। সংগ্রহের তারিখ ২০১৭-১১-২৬।  "New cantonment in Patuakhali"। The Daily Star (ইংরেজি ভাষায়)। ২০১৭-১১-১৫। সংগ্রহের তারিখ ২০১৭-১১-২৬।  "Bangladesh building 'Sheikh Hasina Cantonment' to add coastal areas to national defence system"। bdnews24.com। ২০১৭-১১-২৬। Archived from the original on ২০১৭-১১-২৬। সংগ্রহের তারিখ ২০১৭-১১-২৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "'শেখ হাসিনা সেনানিবাস স্থাপন'প্রকল্পের অনুমোদন"। ekushey-tv.com। একুশে টেলিভিশন। ১৪ নভেম্বর ২০১৭। সংগ্রহের তারিখ ৬ ফেব্রুয়ারি ২০২০।  "'শেখ হাসিনা সেনানিবাস' উদ্বোধন করলেন প্রধানমন্ত্রী"। সমকাল। ৮ ফেব্রুয়ারি ২০১৮। সংগ্রহের তারিখ ৬ ফেব্রুয়ারি ২০২০।
কাবুল জেলা

কাবুল জেলা আফগানিস্তানের কাবুল প্রদেশের ১৫টি জেলার মধ্যে অন্যতম একটি জেলা। এটির উপবেশন কেন্দ্র হলো কাবুল শহর। আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৩,৬৭৮,০৩৪ জন এর মত। জেলাটিকে কাবুল প্রদেশের প্রাণকেন্দ্র হিসেবে পরিচিত। MRRD Kabul Provincial profile এআইএমএস জেলা থেকে মানচিত্র[স্থায়ীভাবে অকার্যকর সংযোগ] গণনা তথ্য
লাবসা ইউনিয়ন

লাবসা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। লাবসা ইউনিয়নের আয়তন ৫৫৬২ একর (২০.৫০৯ বর্গ কিলোমিটার)। ২০০১ সালের পরিসংখ্যান অনুযায়ী লাবসা ইউনিয়নের লোকসংখ্যা ২৮,৮৪৯ জন। এর মধ্যে পুরুষ ১৪,৮৫১ জন এবং মহিলা ১৩,৯৯৮ জন। লাবসা ইউনিয়ন সাতক্ষীরা সদর উপজেলার আওতাধীন ১৩নং ইউনিয়ন পরিষদ। ইউনিয়নে ৪টি ক্রীড়া সংগঠন রয়েছেঃ লাবসা একাদশ ক্লাব, রাজনগর জাগরণী চক্র ক্লাব, থানাঘাটা একাদশ ক্লাব এবং মাগুরা দাশপাড়া ব্যাডমিন্টন ক্লাব। লাবসা ইউনিয়নের সাক্ষরতার হার ৪৯%। এ ইউনিয়নে ১টি কলেজ ৪টি উচ্চ মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে। লাবসা ইউনিয়নে ১২ট মসজিদ, ৬টি মন্দির, ১টি এতিমখানা এবং ১ট মাজার রয়েছে। লাবসা ইউনিয়নে সাংস্কৃতিক কার্যক্রমের ক্ষেত্রে রয়েছেঃ ঋশিল্পী গোষ্ঠী, সিন্দাবাদ শিল্পী গোষ্ঠী এবং বিনেরপোতা নাট্য শিল্পী গোষ্ঠী; এছাড়াও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি উৎযাপন করে থাকে। "সাতক্ষীরা সদর উপজেলা - বাংলাপিডিয়া"। সংগ্রহের তারিখ ২০১৮-০৩-১২।  "লাবসা ইউনিয়ন"। ২০১৮-০৩-২২ তারিখে মূল থেকে আর্কাইভ করা। সংগ্রহের তারিখ ২০১৮-০৩-১৯।  "ক্রীড়া সংগঠন | লাবসা ইউনিয়ন"। ২০১৭-১২-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "শিক্ষা প্রতিষ্ঠান| লাবসা ইউনিয়ন"। ২০১৭-১২-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "ধর্মীয়প্রতিষ্ঠান | লাবসা ইউনিয়ন"। ২০১৭-১২-২০ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "সাংস্কৃতিক সংগঠন | লাবসা ইউনিয়ন"। ২০১৭-১২-২৬ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  লাবসা ইউনিয়নের তথ্য বাতায়ন ওয়েব্যাক মেশিনে আর্কাইভকৃত ২৩ মার্চ ২০১৮ তারিখে
ফিংড়ী ইউনিয়ন

ফিংড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ফিংড়ী সাতক্ষীরা সদর উপজেলার একটি অন্যতম ঐতিহ্যবাহী ও বৃহত্তম জনপদ। ফিংড়ী ইউনিয়নের আয়তন ৮২৫৭ একর (২৯ বর্গ কিমি) । ২০০১ সালের পরিসংখ্যান অনুযায়ী ফিংড়ী ইউনিয়নের লোকসংখ্যা ২৯,৪৬০ জন। এর মধ্যে পুরুষ ১৫,২০৩ জন এবং মহিলা ১৪,২৫৭ জন। ফিংড়ী ইউনিয়ন সাতক্ষীরা সদর উপজেলার আওতাধীন ১৪নং ইউনিয়ন পরিষদ। ইউনিয়নে একটি হাট-বাজার রয়েছেঃ ফিংড়ী বাজার সাতক্ষীরা। ফিংড়ী ইউনিয়নের সাক্ষরতার হার ৪৯%। এ ইউনিয়নে ১ট কলেজ, ৭টি উচ্চ মাধ্যমিক বিদ্যালয়, ৭টি মাদ্রাসা ও ২৪টি প্রাথমিক বিদ্যালয় রয়েছে। ফিংড়ী ইউনিয়নে ৪টি মসজিদ, ৩টি মন্দির, ১টি এতিমখানা, ১টি ঈদগাহ এবং ১টি মাজার রয়েছে। ফিংড়ী ইউনিয়নে খেলাধুলার ক্ষেত্রে ফিংড়ী পাইওনিয়ার ক্লাব এবং সাংস্কৃতিক সংগঠন হিসাবে ফিংড়ী নাট্ট গোষ্টি রয়েছে। এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রদর্শন করে থাকে। "এক নজরে ফিংড়ী ইউনিয়ন"। ২০১৮-০৪-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "সাতক্ষীরা সদর উপজেলা - বাংলাপিডিয়া"। সংগ্রহের তারিখ ২০১৮-০৩-১২।  "হাট বাজারের তালিকা | ফিংড়ি ইউনিয়ন"। ২০১৮-০২-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "ধর্মীয় প্রতিষ্ঠান | ফিংড়ি ইউনিয়ন"। ২০১৮-০১-৩১ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "ক্রীড়া সংগঠন | ফিংড়ি ইউনিয়ন"। ২০১৮-০২-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  "সাংস্কৃতিক সংগঠন | ফিংড়ি ইউনিয়ন"। ২০১৮-০২-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।  ফিংড়ী ইউনিয়নের তথ্য বাতায়ন ওয়েব্যাক মেশিনে আর্কাইভকৃত ৩০ মার্চ ২০১৮ তারিখে
কাওকাব নুরানি উকাড়বী

কাওকাব নুরানি উকাড়বী (উর্দু: کوکب نورانی وکروی‎‎) (জন্ম: ১৭ আগস্ট ১৯৫৭) একজন ইসলামী পণ্ডিত, গবেষক, বাগ্মী, লেখক এবং আহলে সুন্নাত ওয়াল জামাত সুন্নির প্রচারক। তিনি তার শিষ্যদের নিকট খতিব-এ-মিল্লাত ("জাতির বাগ্মী") হিসেবে পরিচিত। তিনি খতিব-এ-আজম মুহাম্মদ শফি উকাড়বীর ছেলে, যিনি ছিলেন পাকিস্তানে জামাতে আহলে সুন্নাতের, মূলত সুন্নি বেরলভীর প্রতিষ্ঠাতা। উকাড়বীর জন্ম পাকিস্তানের করাচিতে। এগারো ভাই-বোনের পরিবারে তার জন্মের আগে তার দুই বড় ভাই মারা গিয়েছিল। তিনি ইয়েমেনের একটি ব্যবসায়ী পরিবার থেকে এসেছেন যারা হযরত আবু বকর সিদ্দিক এর মাধ্যমে ইসলাম গ্রহণ করেছিলেন। তার পরিবারের সদস্যরা ব্যবসার জন্য ভারতে এসেছিল এবং কয়েকশো বছর আগে সেখানে বসতি স্থাপন করেছিল। তার প্রবীণরা পেশায় বেশিরভাগ ব্যবসায়ী হলেও কিন্তু ব্যক্তিগতভাবে তাদের আধ্যাত্মিক স্বভাব ছিল। মুহাম্মদ শফি উকাড়বী -তার পিতা Shamim Akhter (২৬ সেপ্টেম্বর ২০০৪)। "A scholar with a difference"। DAWN Group of Newspapers, 2005। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১২।  Zuleikha Ismail (১৪ আগস্ট ১৯৭৬)। "10 000 members for new body"। The Natal Mercury।  Deoband to Bareilly: The Truth। Zia-ul-Qur'aan Publications (original from the University of Michigan)। ১৯৯৬। পৃষ্ঠা 5 & 6। সংগ্রহের তারিখ ১২ জুন ২০১২।  "Sayyidina Abu Bakr as-Siddiq"। eShaykh.com। ২০১২। সংগ্রহের তারিখ ৩১ জুলাই ২০১২। Shaykh Gibril Fouad Haddad  Nadeem, Siddique (৩ ফেব্রুয়ারি ২০০৬)। "Dunyaa ko sarmaayah musalmaanoo say milaa hai'"।  অফিসিয়াল ওয়েবসাইট ওয়েব্যাক মেশিনে আর্কাইভকৃত ১৯ অক্টোবর ২০১৫ তারিখে
ডন কিহোতে

ডন কিহোতে (Don Quixote) মিগেল দে থের্ভান্তেস সাভেদ্রা-র লেখা অমর সাহিত্যকর্ম। সপ্তদশ শতকে লেখা এই বইটিকে প্রথম আধুনিক উপন্যাস ও স্পেনীয় ভাষায় রচিত সর্বশ্রেষ্ঠ গ্রন্থ হিসেবে অভিহিত করা হয়। বাংলায় কখনো কখনো এটিকে ডন কুইক্সোট শিরোনাম দেয়া হয়। থের্ভান্তেস তার বইয়ের প্রথম পরিচ্ছেদ দ্য আর্কাইভ অব লা মাঞ্চা থেকে গ্রহণ করেন, এবং বাকি অংশ আরবি মুর লেখক সিদে হামেতে বেনেঙ্গালির লেখা থেকে অনুবাদ করেন। তখন কল্পকাহিনী বিষয়ক লেখার শুরুর একটি প্রধান প্রবণতা ছিল "একদা এক সময়ে দূরবর্তী কোন স্থানে..."। এই উপন্যাসের কেন্দ্রীয় চরিত্র আলন্সো কিহানো (যদিও এই নাম বইয়ের শেষের দিকে দেওয়া হয়) হলেন একজন হিদাল্গো (নিম্ন স্পেনিয় অভিজাত সম্প্রদায়ের সদস্য)। তার বয়স ৫০ বছরের মত। তিনি লা মাঞ্চার একটি নামহীন স্থানে তার ভাইয়ের মেয়ে ও গৃহপরিচারিকা এবং একটি বালক যাকে বইয়ের প্রথম পরিচ্ছদের পরে আর দেখা যায় নি, তাদেরকে নিয়ে বাস করে। যদিও কিহানো যুক্তিবাদী মানুষ, তিনি খুতখুতে, গরম মেজাজী ও কম রসবোধের অধিকারী। ডন কিহোতের ১ম খণ্ড প্রকাশের ১০ বছর পর মূল উপন্যাসের অনুবর্তী পর্ব ২য় খণ্ড প্রকাশিত হয়। ১ম খণ্ড প্রহসনমূলক হলেও ২য় খণ্ড খুব গম্ভীর এবং দার্শনিক। Oxford English Dictionary, "Don Quixote ওয়েব্যাক মেশিনে আর্কাইভকৃত ১০ সেপ্টেম্বর ২০১৬ তারিখে" Angelique, Chrisafis (২১ জুলাই ২০০৩)। "Don Quixote is the world's best book say the world's top authors"। দ্য গার্ডিয়ান। London। সংগ্রহের তারিখ ১৬ জুলাই ২০১৭।
হাসকেল গ্রন্থাগার ও অপেরা হাউজ

হাসকেল মুক্ত গ্রন্থাগার এবং অপেরা হাউজ আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা), স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে। হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে। হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে। হাসকেল অপেরা হাউজের সাবেক পরিচালক হাল নিউম্যান বলেছেন “মানচিত্রের একটা রেখা আমাদের বিভক্ত করবে, আলাদা করে দেবে- এটাই নিয়ম। কিন্তু এই ব্যাপারটিই হাসকেল লাইব্রেরিকে আরো অনন্য করে তুলেছে। হ্যাঁ, এর মধ্য দিয়ে একটি সীমারেখা চলে গিয়েছে। তবে সেটা মানুষকে আরো কাছাকাছি এনেছে। কী অদ্ভুত ব্যাপার, তাই না"। তিনি কানাডার নাগরিক। অপেরা হাউজটির মধ্য দিয়েও চলে গিয়েছে দুই দেশের সীমারেখা। অপেরা হাউজের ঘরটিকে “দ্যা ইম্পসিবল রুম” নামে ডাকেন তিনি। হাউজের মঞ্চ কানাডায় আর বেশিরভাগ আসন আমেরিকায়। অপেরা হাউজে বর্ডার রেখাটি কিছু আসনের মাঝ দিয়ে চলে গিয়েছে। তাই এই আসনে বসলে আক্ষরিকভাবেই মাথাকে দুই দেশে রাখা যাবে। "National Register of Historical Places – VERMONT (VT), Orleans County"। National Register of Historic Places। National Park Service। ২০০৭-০২-০৭।  Ministère de la Culture et des Communications। "Édifice Haskell Free Library and Opera House"। Répertoire du patrimoine culturel du Québec (ফরাসি ভাষায়)। সংগ্রহের তারিখ ২৭ সেপ্টেম্বর ২০১৩।